El Baix Llobregat, turisme de quilòmetre zero per gaudir de l’estiu a tocar de Barcelona\nUn centenar d'activitats us esperen al Baix Llobregat FOTO: Consorci de Turisme del Baix Llobregat\nLa comarca es reivindica com a punt turístic amb “Som el teu estiu”, més d’un centenar de propostes per a tota la família\nA costat de casa, a quatre parades de bus, metro, tram o tren, en bicicleta o en cotxe, hi ha tot un món que sovint hem deixat de descobrir enlluernats per grans destinacions o reclams turístics. Però i si un matí ens llevem i improvisem una escapada en família, amb amics, o tots sols per descobrir el nostre entorn més proper? Al Baix Llobregat ens han preparat un centenar de plans per gaudir de la natura, platges, oci familiar, gastronomia i visites diverses que podeu consultar fent clic aquí i que us transportaran a una comarca que impulsa el turisme de quilòmetre zero amb noves experiències, com el nou centre d’Interpretació de la Història i la Pirateria del Castell de Castelldefels.\nEl Consorci de Turisme del Baix Llobregat reprèn la campanya turística “Som el Teu Estiu” una impressionant oferta d’activitats adreçada als amants de l’adrenalina, de la natura, de la cultura, per a sibarites, per a gent curiosa, per qui busca descans i tranquil·litat o per qui vulgui viure emocions úniques. A través del web Som el teu estiu es poden reservar i comprar les experiències per a gaudir aquest estiu a un salt de Barcelona.\nLa comarca ofereix propostes que van des d’un cap de setmana romàntic a prop de Barcelona, uns dies de platja i bona gastronomia, fins a una escapada plena d’aventures, una ruta per la muntanya, pel riu o pel delta del Llobregat. També visitar un celler i fer un esmorzar de pagès. Conèixer el passat pirata de Castelldefels, passar un dia en família a Catalunya en Miniatura, descobrir edificis emblemàtics de Jujol com la Torre de la Creu o la masia Can Negre en realitat augmentada. I per què no, visitar la Cripta de la Colònia Güell, una de les meravelles arquitectòniques d’Antoni Gaudí. I gaudir d’una posta de sol al costat del mar i d’un àpat en un xiringuito, practicar kayac, paddle surf o windsurf a les platges de sorra daurada? I tastar cuina d’autor elaborada amb els productes del Parc Agrari del Baix Llobregat? Són només alguns exemples de tot el que ofereix aquest estiu la comarca.\nEn teniu ganes? Doncs participeu al sorteig que organitza el Consorci de Turisme d’una escapada amb allotjament, dinar, sopar i activitats per a dues persones al Baix Llobregat. Només cal entrar al web i participar en el sorteig.\nEntre totes les ofertes turístiques, a destacar una novetat d’aquest 2021: el renovat Castell de Castelldefels, que obre les portes amb Piratia, el nou Centre d’Interpretació de la Història i la Pirateria. El Castell és ja de per si un edifici amb molta història: va servir durant segles per al control territorial i defensiu de la ciutat contra les invasions àrabs, i entre els segles XVI i XVII, contra els atacs de pirates barbarescos. La visita al Castell inclou aquest estiu “Piratia”, una experiència interactiva i immersiva que permet endinsar-se en el món de la pirateria apel·lant els sentits. És un viatge multisensorial en el qual es forma part d’una tripulació pirata i es descobreixen elements claus de la pirateria a través del joc com són els atacs pirates, la defensa de la costa o els botins, entre d’altres.\nbaix llobregat estiu Turisme


gadgets en catal - Informatica.CAT\nPost tagged with ‘gadgets en catal’\nApple és el màxim exponent d'aquesta mena de “nova religió” tecnològica\nFanboys, quan la devoció a una empresa o tecnologia és cega\nEl fenomen va a l'alça, i troba la seva màxima expressió en blocs i xarxes socials\nBy Guillem Alsina González, on 19 de juliol de 2010\nEls maquers, paradigma del fenomen "fanboy"\nConstitueix un fenomen de masses en l’era tecnològica, sobretot en aquests darrers temps: els fanboys, admiradors incondicionals d’un tipus de tecnologia, producte o fabricant. I cada cop sembla anar a més.\nEls més coneguts són potser els “maquers”, i al meu parer iniciadors d’aquest fenomen. És clar que Apple s’ho mereix; la companyia de Cupertino no només fabrica productes d’electrònica de consum tals com ordinadors personals, reproductors de MP3, telèfons i altres gàdgets, sinó que ofereix una filosofia de vida determinada. I això és el que compren els més incondicionals de la marca, aquells que adquireixen tots els productes que surten de les ments pensants de Steve Jobs i els equips d’enginyers d’Apple.\nHi ha qui ho fa cegament: que Apple treu al mercat una nova versió d’iPhone? Se la compren sense abans comparar preus, productes de la competència, prestacions,… que Apple presenta una nova versió de MacBook? Allà van a per ella, sense aturar-se a comparar aquest ordinador i el seu sistema operatiu amb altres alternatives. És gairebé una fe cega en què tot el que produirà la companyia admirada serà un bon producte.\nHi ha fanboys que ho són d’altres marques i en altres camps, tot i que potser l’exemple més paradigmàtic d’aquest fenomen és el dels admiradors d’Apple. Un altre cas es dona en el món de les videoconsoles, ja que des del principi dels temps ens hem anat trobant amb seguidors incondicionals de Sega, Nintendo o Atari al principi dels temps, i de Nintendo, Sony o Microsoft actualment.


Límits contemporanis de l’art en l’espai públic - directa.cat\nLímits contemporanis de l’art en l’espai públic\nEstàtua de Franco a l'exterior del Born / Arxiu\nPaula Boira La_Directa\nDes de La Font de Marcel Duchamp fins a la Merda d’artista de Piero Manzoni, l’art contemporani sempre ha estat blanc de crítiques pel seu caràcter trencador en molts sentits. Els esdeveniments històrics del segle XX i el desenvolupament tecnològic i econòmic han anat acompanyats d’unes pràctiques artístiques transgressores que, amb la idea de reflectir les noves èpoques, han traspassat molts dels límits preestablerts. Un exemple són les barreres físiques: l’art ha sortit dels museus i dels espais privats i ha irromput i ocupat l’espai públic; un escenari que ha de compartir amb altres elements que porten associats significats i simbolitzacions pròpies configurades pel context històric i l’imaginari col·lectiu de la societat. Aquest contacte ha fet sorgir preguntes: l’art pot ocupar tots els espais que desitgi? Té dret, en nom de la llibertat d’expressió, d’apropiar-se del paisatge urbà?\nL’11 de febrer passat, aquest debat va esclatar al Fossar de les Moreres. Com cada any, el Festival Llum BCN va organitzar un seguit d’exposicions relacionades amb la il·luminació i les noves tecnologies entre el 10 i el 12 de febrer. Les intervencions s’acostumen a fer en patis històrics, que normalment estan tancats a la ciutadania i, aprofitant que es fa el festival, es donen a conèixer. Tot i això, també hi participen espais públics simbòlics com el Fossar, on es diu que hi ha enterrada la gent morta durant el setge de Barcelona de 1714.\nFoc de llar, la creació de l’alumnat de Belles Arts de la Universitat de Barcelona, va ser la intervenció col·locada en aquest últim indret a proposta de la comissió del festival. L’obra artística jugava amb l’objecte del carro de supermercat i l’element del foc per simbolitzar el caliu associat a aquest últim i exemplificar el procés de gentrificació que està experimentant el barri del Born. “Ens va semblar un lloc adient per col·locar la intervenció, ja que entroncava molt bé amb la idea dels desposseïts, els qui ho perden tot”, afirma Núria Gual, professora coordinadora del projecte, juntament amb el docent Miquel Planas.\nEl Fossar de les Moreres no es considera un espai patrimonial. En canvi, és un espai “evidentment simbòlic”, segons la doctora en geografia Rosa Cerarols\nDos dies després d’estrenar la intervenció, un seguit de veus van fer arribar la seva disconformitat amb l’obra a l’Ajuntament de Barcelona, ja que consideraven que l’estètica de la performance era incompatible amb la significació de l’espai del Fossar. Les crítiques es van difondre a través de Twitter i, arran del ressò que van tenir, l’Ajuntament de Barcelona va decidir retirar l’obra per evitar una confrontació més gran.\nGual i Planas coincideixen que existeix una voluntat de posseir certs espais públics mitjançant tècniques com la sacralització, però no veuen possible institucionalitzar-los per decret. “Qui defineix què és sagrat i què no ho és? Al Fossar, s’hi pot jugar a pilota, s’hi han penjat pancartes publicitàries… Quins són els límits?”, es pregunta Gual.\nAvui en dia, el Fossar no es considera un espai patrimonial ni té cap condició especial associada més que la de ser un espai amb tipologia de plaça pública. Això implica que no gaudeixi d’una legislació de preservació com la que pot tenir el Parc Güell.\nInstal·lació artística ‘Foc de llar’ al Fossar de les Moreres |Arxiu\nEn canvi, és un espai “evidentment simbòlic”, segons la doctora en Geografia Rosa Cerarols. “Encara que no tingui un reconeixement oficial, tothom sap els valors que representa. Una altra cosa és que els comparteixis més o menys”. Així doncs, és un espai dotat de significat en si mateix i exerceix la seva influència com a tal per un determinat col·lectiu social. Per tant, la performance es podria interpretar com una banalització de l’espai.\nNo és l’únic cas en què l’espai públic entra en conflicte amb el món artístic. El mes d’octubre passat, el Centre de Cultura i Memòria del Born va acollir l’exposició Franco, Victòria, República. Impunitat i espai urbà, que pretenia reflexionar sobre el tractament que havien rebut certes obres franquistes a l’espai urbà de la Ciutat Comtal. La col·locació d’una estàtua eqüestre del dictador Francisco Franco a l’entrada del Mercat del Born va propiciar un seguit de protestes. En aquest cas, el conflicte no va venir per la sacralització de l’espai on es trobava ubicada l’exposició, sinó pel seu simbolisme, que es va imposar per sobre del missatge de l’obra.\nDes de la perspectiva artística, els fets ocorreguts al Fossar de les Moreres i el Centre de Cultura i Memòria del Born es poden entendre com una censura de la llibertat d’expressió artística. Cal tenir en compte que, en tots dos casos, eren propostes artístiques efímeres, que havien de tenir el seu impacte i, després, desaparèixer.\nUn art capitalitzat\nEn aquest punt, sorgeix un nou debat molt relacionat amb el plantejament anterior: la incomprensió de l’art contemporani. Segons Gual, existeix un problema bàsic de formació: “No serveix només el ‘m’agrada o no m’agrada’. La cultura requereix un esforç que ha de venir de l’individu i ens trobem davant d’un problema d’analfabetisme visual molt greu”.\nL’any 2009, l’artista Muma Soler va idear la intervenció Encenguem la mar, que va omplir el barri de la Ribera de Ciutat Vella amb un miler d’espelmes. L’obra pretenia ser una crida a la solidaritat amb els col·lectius desfavorits nouvinguts a Barcelona i era una aposta artística que ja s’havia vist a altres països europeus com França o Suïssa. En aquella ocasió, el Fossar de les Moreres també va ser un escenari partícip de la iniciativa.\nEnguany, l’exposició Foc de llar partia d’una crítica semblant. El foc pretenia simbolitzar el caliu de la llar i l’esperança enmig de la misèria, en contraposició a l’imaginari implícit associat a la figura del carro de supermercat, vinculat al consumisme i, alhora, producte del capitalisme. Malgrat les similituds temàtiques, la proposta no va ser tan ben acceptada com la de Soler. “Era un espectacle molt diferent del nostre estèticament. Tot i ser el mateix escenari, era un photocall perfecte per fotografiar-se i dir que havies estat allà. No era un fons difícil de pair visualment”, explica Gual.\nLa doctora en Belles Arts Núria Ricart diu que el debat gira al voltant de la definició d’espai públic, quins debats hi tenen lloc i quins espais no permeten el debat\nDurant els últims anys, però, han augmentat les veus que senyalen que el problema no rau tant en la incomprensió visual com en l’estandardització d’un art capitalitzat. La crítica mexicana Avelina Lésper denuncia que l’art ha passat a formar part del sistema econòmic perquè està al servei d’un mercat fluctuant que li atorga valors artificials. Es tracta d’un art subvencionat pels estats que, lluny de ser lliure i independent, viu de les institucions i les especulacions i que no es deu a la gent, sinó a uns interessos comercials privats. En aquest sentit, la sensibilització estètica individual ha estat rellevada pel valor del mercat. El gust ve guiat pel preu i la quantitat econòmica preval davant la qualitat artística.\nActualment, el capitalisme ha segrestat la cultura i el coneixement a les societats occidentals, que es troben davant l’anomenada superació de l’art, ja que aquest ha passat de ser entès com una creació patrimonial a ser una explotació patrimonial. S’ha apropiat dels valors artístics d’èpoques anteriors, però els ha posat al servei d’una economia de mercat.\nBanalització dels significats\nAquesta intrusió del capitalisme no només ha suposat la banalització de l’art, sinó també dels espais que l’acullen i de la significació que incorporen. L’intent del capitalisme de reduir-ho tot al concepte de mercaderia ha fet que l’espai públic esdevingui susceptible de ser convertit en un producte o un simple recurs econòmic, ha estat desproveït del seu significat i de la seva història. Per tant, estem davant un sistema capitalista que no admet la memòria, ja que sempre busca el benefici.\nTanmateix i paradoxalment, amb la voluntat de donar un valor material als objectes artístics, la filosofia capitalista també ha propiciat la conservació de moltes obres de cara a les generacions futures. “El capitalisme no admet la memòria, però l’ésser humà sí; és un dels pocs drets que encara té l’individu”, explica la pintora Eva Bosch.\nLa llibertat d’expressió i la preservació històrica estan renyides? Segons Bosch, la llibertat d’expressió és essencial, però s’han de respectar els sentiments de la gent envers espais públics que contenen simbolismes profunds. No obstant això, reconèixer aquesta percepció personal no ha d’impedir aprofitar les oportunitats que ofereix el lloc, com a espai obert que és. D’altra banda, la doctora en Belles Arts Núria Ricart remarca que el debat actual gira al voltant de la definició de què és un espai públic, quins debats hi tenen lloc i a quins espais públics ja no es permeten aquests debats perquè han estat apropiats. “És important saber que, a l’espai públic, hi poden haver conflictes de legitimitats perquè, si no, estaríem en una dictadura on tot el que es pot fer estaria molt clar”. Per a Ricart, no es tracta tant de definir els límits de l’art com d’analitzar la manera que té la societat d’interpretar aquests elements artístics disruptius i el debat que generen. En la mateixa línia, Núria Gual remarca el perill de museïtzar l’espai públic: “Si no es pot especular amb l’espai i no es poden cometre equivocacions o fer propostes de cara al futur, quina ciutat tindrem? Una pels turistes? No podem deixar que es converteixi en un museu; quan ho fem, la ciutat morirà”.\n« Les preses polítiques palestines posen fi a 43 dies de vaga de fam\nMacron, el desconegut d’extrem centre »


mendaz > fórmula habitual\nKudoZ home » Spanish to Catalan » Law: Contract(s)\nCatalan translation: fórmula habitual\nSpanish term or phrase: mendaz\n17:39 Apr 8, 2008\nLaw/Patents - Law: Contract(s) / bases d\_'un sorteig\nAquesta és la frase completa:\nLos datos facilitados por los participantes deberán ser veraces. Caso de que éstos fueran falsos, y el mendaz resultare ganador del sorteo, el premio pasará al suplente.\nHe traduït la frase amb un traductor automàtic online per veure quin terme utilitzava i és "mentider", però em sembla un poc fort...\nNo sempre es pot traduir un text paraula per paraula i, en aquest cas (com a molts d'altres), crec que seria millor optar per una fórmula d'ús habitual en català, com ara aquesta:\nSETENA.- Les dades proporcionades pels participants hauran de ser veraces. En cas que les dades fossin falses i resultés guanyador el participant que les hagués proporcionat, el premi s’adjudicarà al participant següent.\nGràcies a tots per la vostra ajuda. Trie aquesta resposta perque penso que és més natural, ja que mentider i falsador em sonen una mica forçades.\n4 +1 impostor\n3 +2 falsador\n4 fórmula habitual lidius\n4 Mentider amb cinisme\nL'única opció del bilingüe de l'Enciclopèdia Catalana és també "mentider". "Mendaz" és també bastant fort, no et creguir, però potser pel context queda millo "falsador".\nAsker: gracies per la teva rapidesa Laura\n-> Gràcies, David\nagree Toni Pujades\n-> Moltes gràcies, Toni\nneutral Ramon Vidal: 'Mendaz' és 'mentider', en principi. Això sí, sona a antigalla (com el 'fuere'). No es pot dir que el redactor en sàpiga gaire, ni de llenguatge jurídic ni d'ortografia ('éstos'??). No t'ho resolc però m'esplaio.\n-> És veritat, és un estil una mica ranci, però pot ser que el text sigui antic, oi?\nneutral Miquel Ferre: Com bé dieu i també diu el diccionari, "mendaz" en català és "mentider". "Falsador" crec que és un terme una mica més fort i dóna una idea de reiteració o professionalitat en la falsedat\n-> Tens raó si et fixes només en el terme "mendaz", però si et fixes en el context, cal emprar un terme més formal i exacte que, efectivament, suggereixi quelcom de gairebé delictiu. És la meva opinió, és clar.\nMentider amb cinisme\nEstic d'acord amb la Laura. Això és només una suggerència més.\nSegons el Maria Moliner, "mendaz" vol dir: "Se aplica al que miente con cinismo".\nQue vagi bé i sort,\nEn aquest context crec que és el terme q faria servir jo.\nAsker: gràcies, em sembla tambè una bona opció.\n-> Gràcies Silvia.\nAsker: Gràcies lidius, has sigut de gran ajuda!


Bereshit: la reconstrucció de Barcelona i altres mons: 2016\nEntre els passats mesos de maig i novembre vam poder gaudir d’algunes de les peces de la col·lecció del Museu d’Història de la Medicina a l’exposició “Objectes mèdics sorprenents” del Museu d’Història de la Ciència i la Tècnica de Terrassa, on vaig presentar la Venus Anatòmica. Aquesta figura anatòmica prové del Museu Anatòmic del Reial Col·legi de Cirurgia de Barcelona, incorporat a la Facultat de Medicina quan la Universitat de Barcelona va tornar de l’exili de Cervera a principis de la dècada de 1840 i es instal·lar a la seu de l’actual Reial Acadèmia de Medicina, al antic Hospital de la Santa Creu. Feta de cera, compartia els usos propis d’aquestes peces per a l’ensenyament de l’anatomia. El seu abdomen es pot desmuntar i permet l’observació dels òrgans, el procés de l’embaràs i l’estructura del fetus. El seu aspecte, lluny dels cadàvers que es feien servir per fer disseccions, és artístic i representa una dona nua, en aquest cas amb els ulls oberts tot i que les Venus es representaven habitualment amb l’aparença d’estar dormint.\nDe les col·leccions que van passar per Barcelona n’hem parlat més d’un cop gràcies a Francesc Roca, un mag convertit en empresari que va passejar la seva barraca de fira en companyia dels seus fills per Catalunya, Espanya i França. Aquesta col·lecció va anar a parar a mans d’un particular que la té exposada a Anvers (Bèlgica) perquè a la Barcelona de finals de la dècada de 1980, que és quan es va descobrir, ningú la va voler. Francesc Roca, a més, va aprofitar l’èxit popular del cinema als anys 30 per comercialitzar dues pel·lícules “científiques”: Los averiados (1933), que incidia de nou en les malalties venèries, i Como venimos al mundo (1934), que parlava de la gestació i el part, i que va aixecar la mateixa expectació morbosa que l’any 1968 va despertar Helga: el milagro de la vida quan es va estrenar a Barcelona.\nEl cas de les Venus és paradigmàtic. El seu valor estètic és tan alt que ha portat a Joanna Ebenstein, fundadora del Morbid Anatomy Museum de Nova York i assistent al Congress for Curious People que vam organitzar a Barcelona, a editar el volum The Anatomical Venus. El llibre, en el qual hi hem col·laborat amb notícies i il·lustracions de Venus que hi va haver a Barcelona, recull la fascinació misteriosa per aquestes figures escampades per tot el món. Bellesa, erotisme i mort es barregen en aquestes reproduccions de dones, la majoria de mida natural, que descansen sobre velluts i sedes ornamentades amb collarets de perles i diademes daurades, i ens fan reflexionar sobre les fronteres difuses que separen la vida de la mort, l'art de la ciència, la naturalesa i de la humanitat. Un espectacle entre sublim i sinistre, que prové d'un temps en què el llum de gas il·luminava una part de la realitat mentre la vida mirava de sortir de les penombres.\nEl Rec Comtal. 1.000 anys d'història, editat per Viena Edicions i l'Ajuntament de Barcelona, viatja per la història d'aquesta canalització medieval tot repassant com s'ha proveït d'aigua la ciutat a través dels segles des de la seva fundació: l'aqüeducte romà, les fonts gòtiques, els pous, fins arribar a les modernes companyies d'aigua. Veurem quins han estat els usos: molins, regadiu, indústria, safareig, sanejament, oci... Descobrirem què en queda de viu, quines són les restes arqueològiques i urbanes, i quin és el seu futur. I per acabar, passejarem pel traçat del Rec Comtal a través de les imatges històriques cedides per institucions i particulars.\nAl llarg de 2016, 2017, 2018 i 2019 s'han fet diverses presentacions, xerrades, congressos i rutes per Montcada i Reixac i Can Sant Joan i els barris dels antics pobles del Pla (Sant Andreu de Palomar i Sant Martí de Provençals) per on circulaven el Rec Comtal i l'aqüeducte romà, del qual és hereu i continuació: Vallbona, Ciutat Meridiana, Trinitat Nova, Trinitat Vella, Sant Andreu, Sagrera, Navas, Poblenou, Clot, Camp de l'Arpa, Fort Pienc, Eixample, Sant Pere, Santa Caterina, Born i Barri Gòtic; i d'altres barris de la ciutat com l'Eixample, Gràcia i el Guinardó; i fora de Barcelona, a Castelldefels.\nI volem agrair l'interès que hi han posat les entitats i institucions que han acollit la història del Rec Comtal: Museu d'Història de Barcelona; Taller d'Història del Clot-Camp de l'Arpa; Centre d'Estudis Ignasi Iglésias i Omnium Cultural de Sant Andreu de Palomar; Centre Cultural La Farinera del Clot; Associació per a la Recerca i la Divulgació de la Memòria Històrica de la Trinitat Vella; Centre Cívic i Centre d'Estudis de Sant Martí de Provençals; Escola d'Humanitats Artkhé; Taller d'Història de Gràcia; Institució Cultural del CIC; Ajuntament i Museu de Montcada i Reixac, Centre Cultural Kursaal i l'Associació de Veïns de Can Sant Joan (Montcada i Reixac); Taula Oberta i Memòria Històrica de la Trinitat Nova; a les escoles Mestre Morera de Ciutat Meridiana, INS Dr. Puigvert de Sant Andreu; Born CCM; Associació del Museu de la Ciència i de la Tècnica i Arqueologia Industrial de Catalunya (AMCTAI); la Casa de l'Heura (Guinardó); Associació Europea d'Arqueòlegs; Aula d'Extensió Universitària dels Enginyers Industrials de Catalunya; Aula d'Extensió Universitària del Baix Guinardó; Aula Sénior UPC Castelldefels; Centre Cívic El Coll - La Bruguera; Centre Cívic de la Trinitat Vella; les llibreries Pebre Negre (Clot), Etcètera (Poblenou), Marial (Can Sant Joan), La Fosca (Trinitat Nova) i Bestiari-Born CCM; i les biblioteques del Clot-Josep Benet, Poblenou-Manuel Arranz, Ignasi Iglésias-Can Fabra (Sant Andreu), Trinitat Vella-José Barbero i Camp de l'Arpa-Caterina Albert.\nDes del dia 16 d'octubre de 2019 és a les llibreries la Guia del Rec Comtal. Caminant pel Rec i la seva història, editat per Viena Edicions. Cliqueu aquest enllaç per accedir a les presentacions i xerrades amb el Rec Comtal i aquest nou llibre com a protagonistes.\n19 d'octubre de 2016, a la Biblioteca del Clot - Josep Benet, a càrrec de la Carme Miró, responsable del Pla Bàrcino del Servei d'Arqueologia de Barcelona, que ens parlarà de les espectaculars restes del jaciment del Rec Comtal a la plaça de les Glòries. Plaça de les Glòries Catalanes, 37.\n20 d'octubre de 2016, a la Sala Martí l'Humà del Museu d'Història de Barcelona (plaça del Rei, entrant pel Tinell). L'acte serà a càrrec de Carme Miró, arqueòloga i responsable del Pla Bàrcino del Servei d'Arqueologia de Barcelona, i Manel Martín, doctor en Història, especialista en història de l'abastament d'aigua i vicepresident del Centre d'Estudis Ignasi Iglésias, i el presidirà Joan Roca, director del MUHBA.\n26 d'octubre de 2016, a la Biblioteca del Poblenou - Manuel Arranz, a càrrec de Joan Carles Luque, catedràtic de Geografia i Història, i Jordi Fossas, president de l'Arxiu Històric del Poblenou. Carrer del Joncar, 35.\n9 de novembre de 2016, a la Biblioteca de la Trinitat Vella - José Barbero, carrer de Galícia, 16, de Barcelona, a càrrec de María José Durán, geògrafa, doctora en Geografia Física per la Universitat de Barcelona, historiadora local i membre de l'Associació per a la Recerca i la Divulgació de la Memòria Històrica de la Trinitat Vella; i Amador Expósito Muñoz, president de l'Associació per a la Recerca i la Divulgació de la Memòria Històrica de la Trinitat Vella.\n14 de novembre de 2016, a l'Auditori de Can Fabra de Sant Andreu de Palomar, a càrrec de Manel Martín, doctor en Història, especialista en història de l'abastament d'aigua i vicepresident del Centre d'Estudis Ignasi Iglésias (CEII), i l'historiador Pau Vinyes i Roig, que va fer de moderador. Carrer del Segre, 24-32.\n18 de novembre de 2016, a l'Auditori de Sant Martí de Provençals, placeta Angeleta Ferrer, 2, organitzat pel Centre d'Estudis de Sant Martí de Provençals.\n29 de novembre de 2016, a l'Escola Artkhé d'Humanitats, carrer del Consell de Cent, 295 1r 1a, de Barcelona, a càrrec de Carme Miró, arqueòloga responsable del Pla Bàrcino del Servei d'Arqueologia de Barcelona.\n30 de novembre de 2016, a les Tertúlies de la Història que el Taller d'Història de Gràcia oferirà a la Fundació Festa Major de Gràcia, carrer Alzina, 9.\n7 de desembre de 2016, a l'Auditori de la Institució Cultural del CIC, Via Augusta, 205, de Barcelona, a càrrec de Carme Miró, arqueòloga responsable del Pla Bàrcino del Servei d'Arqueologia de Barcelona.\n15 de desembre de 2016, a l'Auditori Municipal, plaça de l'Església, 12, de Montcada i Reixac.\n2 de febrer de 2017, conjuntament amb la taula rodona "Rec Comtal. Passat, present i reptes de futur", a càrrec de Roger Sansi, de l'Institut Català d'Antropologia; Antonio Alcántara, membre de l'AVV Montcada Can Sant Joan; i Enric H. March. Dinamitza i modera la taula Helena López, periodista de El Periódico de Catalunya.\n25 de febrer de 2017, ruta pel traçat fòssil del Rec Comtal pels barris de Sant Pere, Santa Caterina i Born, de de l'Arc de Triomf fins al Born CCM i a la llibreria Bestiari, amb visita al jaciment del Rec Comtal.\n26 de febrer de 2018. Conferència "El Rec Comtal: 1.000 anys construint la història de Barcelona". A la Casa de l'Heura, Rambla Volart, 39, del Guinardó.\n19 de març de 2018. Xerrada sobre la història del Rec Comtal per als alumnes de 5è de primària de l'Escola Mestre Morera de Ciutat Meridiana, dins del projecte "Patrimonia'm!". Presentació del recull de poemes del Rec Comtal fets pels alumnes.\n6 de setembre de 2018. XXIV Reunió Anual de l'Associació Europea d'Arqueòlegs (EAA). "El Rec Comtal. 1.000 anys d'història", Biblioteca Camp de l'Arpa-Caterina Albert.\n10 d'octubre de 2018. Aula d'Extensió Universitària dels Enginyers Industrials de Catalunya. Conferència "El Rec Comtal. 1.000 anys d'història". Carrer de Casp, 25.\n11 d'octubre de 2018. Aula d'Extensió Universitària del Baix Guinardó. Conferència "El Rec Comtal. 1.000 anys d'història". Carrer de la Marina, 380.\n27 d'octubre de 2018. Patrimonis blaus: innovar en el relat de l'aigua i la ciutat. Paisatges urbans emergents. MUHBA Casa de l'Aigua de la Trinitat Nova, carrer Garbí, 2.\nDel 8 al 24 de novembre de 2018. Exposició "El Rec Comtal. Present, passat i futur" a la Sala d'Exposicions del Centre Cultural La Farinera del Clot de la Gran Via de les Corts Catalanes, 837 (entre els carrers del Clot i Escultorns Claperós). Produïda pel Centre d'Estudis Ignasi Iglésias de Sant Andreu de Palomar, aquesta exposició itinerant arriba al barri del Clot de Sant Martí de Provençals complementada amb la mostra "El Rec Comtal i el Clot", produïda pel Taller d'Història del Clot-Camp de l'Arpa i que he tingut el plaer de comissariar.\n14 de febrer de 2019. La història del Rec Comtal dins del cicle "Pinzellades d'història dels barris de Barcelona", organitzada pel Centre Cívic El Coll - La Bruguera.\n16 de febrer de 2019. Ruta "L'aigua, al seu pas, mou molins. El Rec Comtal al Clot". A les 10h del matí, a la sortida del carrer de València del metro del Clot (L1). En el marc de l'exposició "El Rec Comtal. Passat, present i futur" del Centre Cívic de la Trinitat Vella, organitzada per l'Associació Comissió per la Recerca i la Divulgació de la Memòria de Trinitat Vella.\n29 de febrer de 2019. Xerrada "La memòria del Rec Comtal al Clot" en el Centre Cívic de la Trinitat Vella del carrer Via de Bàrcino, 75, a les 18:30h. En el marc de l'exposició "El Rec Comtal. Passat, present i futur" del Centre Cívic de la Trinitat Vella, organitzada per l'Associació Comissió per la Recerca i la Divulgació de la Memòria de Trinitat Vella.\n14 de març de 2019. Entrevista dels alumnes de primària per a Ràdio Morera de l'Escola Mestre Morera de Ciutat Meridiana.\n25 d'abril de 2019. Xerrada "El Rec Comtal i l'Edat Mitjana" per als alumnes d'ESO de l'institut Doctor Puigvert de Sant Andreu.\n11 de juny de 2019. Aula Sénior UPC Castelldefels. Escola Superior d'Agricultura de Barcelona. Campus de Castelldefels de la Universitat Politècnica de Catalunya.


1.- En el seu moment vam declinar la invitació per assistir-hi perquè vam entendre que tenia per objectiu la formació d’un nou partit o instrument polític.\nUnits és avui un partit polític consolidat tant en les institucions (Parlament de Catalunya i un trentena llarga d’ajuntaments, entre els quals el de Barcelona) i també pel que fa a la seva definició programàtica i ideològica. Així queda reflectit en documents com el de pacte d’Estat Catalunya-Espanya o en les propostes en àmbits com la fiscalitat o l’educació.\n2.- Per aquesta raó, en aquests moments no participarem en debats que tinguin com a objectiu crear nous instruments electorals.\n3.- Aclarit això, reiterem la nostra predisposició a contrastar i dialogar sobre propostes i idees de continguts polítics amb altres partits i iniciatives ubicats em l’ampli espai del centre polític catalanista i oferir en el futur la millor proposta electoral possible.


El Govern s'empassa una innocentada sobre Apple al país\nEl ministre d'Afers Exteriors, Gilbert Saboya, durant la compareixença d'aquest dimecres. Arxiu ANA\nAndorra la VellaTal dia com avui de fa 10 anys, el 18 de gener de 2012, va ser notícia...\nEl Govern ha lamentat, aquest dimecres, no haver contrastat adequadament la informació sobre la intenció d'Apple d'obrir una botiga a Andorra. Mitjançant un comunicat de premsa, l'Executiu es disculpa per haver utilitzat, durant la presentació de l'obertura econòmica, una noticia 'que s'havia publicat en un mitjà de reputació i que no es va contrastar adequadament'. El Govern assegura, però, que això no canvia la necessitat de l'obertura econòmica ni el treball que s'ha fet en aquest sentit.\nEl ministre d'Afers Exteriors, Gilbert Saboya, ha fet referència, aquest dimecres, a una noticia apareguda al portal web www.tuaw.com sobre la intenció d'Apple d'obrir una botiga a Andorra que finalment va acabar instal·lant-la a Liechtenstein. Saboya n'ha fet esment com a exemple d'una de les possibilitats de pèrdua d'oportunitats que hi ha actualment al país i que cal evitar, de cara al plantejament del model d'obertura econòmica.\nDes del grup parlamentari socialdemòcrata, però, s'ha fet constar, hores més tard, que es tractava d'una 'innocentada', ja que aquesta notícia va ser publicada el dia 1 d'abril, quan es fan tradicionalment les innocentades a la premsa francesa i anglosaxona. En adonar-se de l'error, el Govern ha lamentat la confusió.\nGilbert Saboya Apple


Identifiquen variants genètiques rares relacionades amb la transmissió de l’autisme dels progenitors als fills - Universitat de Barcelona\nInici > Notícies > Identifiquen variants genètiques rares relacionades amb la transmissió de l’autisme...\nDelecions, duplicacions en tàndem, inversions i canvis estructurals complexos en gens són alguns dels canvis estructurals associats a la malaltia.\nBru Cormand, cap del Grup de Recerca de Neurogenètica a la Facultat de Biologia, i Roser Corominas, que ara és també professora lectora a la UB.\nEls efectes de l’herència paterna/materna en el risc genètic de l’autisme són més complexes del que es pensava.\nUn estudi internacional dut a terme amb 2.600 famílies revela l’impacte de les variants genètiques rares heretades en l’autisme, un trastorn poligènic i de difícil diagnòstic i tractament. La recerca, publicada a la revista Science, identifica diverses variants genètiques relacionades amb l’autisme que estan causades per delecions, duplicacions en tàndem, inversions, canvis estructurals complexos i diversos tipus d’elements genètics mòbils que perfilen un nou paisatge genètic per a l’espectre autista.\nEn l’estudi participen experts d’una trentena d’institucions d’arreu del món, entre els quals destaquen els experts Bru Cormand, investigador de l’Institut de Biomedicina de la UB (IBUB), de l’Institut de Recerca Sant Joan de Déu (IRSJD) i del Centre d’Investigació Biomèdica en Xarxa de Malalties Rares (CIBERER); Claudio Toma, de la Facultat de Biologia de la UB; Roser Corominas, de la Universitat Pompeu Fabra, del CIBERER i de l’IMIM; Isabel Rueda, de l’Hospital Universitari Sant Joan de Déu; Amaia Hervás i Silvina Guijarro, de l’Hospital Universitari MútuaTerrassa, i M. Jesús Arranz, directora del laboratori de recerca de la Fundació Docència i Recerca MútuaTerrassa.\nEn la nova recerca, dirigida per l’expert Jonathan Sebat (Universitat de Califòrnia - San Diego, Estats Units) i que representa tot un pas endavant per conèixer el complex mapa genètic i molecular de l’autisme, també hi participa Craig Venter, un referent internacional en el desxiframent del genoma humà.\nQuè ens diu la genètica sobre l’origen de l’autisme?\nSegons l’Organització Mundial de la Salut, un de cada 160 nens pateix un trastorn de l’espectre autista (TEA), una patologia multifactorial que altera les habilitats comunicatives, el comportament social i el llenguatge. Els afectats necessiten una assistència integrada amb la col·laboració dels sectors mèdic, educatiu, i social. La gran diversitat clínica i etiològica associades a les patologies del TEA —amb un grau diferent d’afectació en cada cas— complica la definició de criteris diagnòstics i de pràctiques clíniques i assistencials.\nLes causes de l’autisme encara són força desconegudes. No obstant això, els avenços en genòmica i biologia molecular indiquen que té una base genètica complexa. Un diagnòstic a temps és decisiu per iniciar intervencions psicosocials des de l’inici de la infància i potenciar el progrés i el benestar de les persones afectades.\nVariants rares en una malaltia complexa de base poligènica\nSegons explica l’investigador Bru Cormand, cap del Grup de Recerca de Neurogenètica a la Facultat de Biologia de la UB, «el nou treball es desmarca de la recerca feta sobre la genètica de l’autisme prèviament perquè explora l’impacte de les variants genètiques rares heretades en l’autisme, quan la majoria de treballs anteriors investiguen les variants rares de novo, és a dir, mutacions que apareixen durant la formació dels gàmetes però no estan presents en els progenitors».\nI encara hi ha una altra diferència amb estudis precedents: «El treball se centra en les alteracions estructurals, és a dir, els canvis de segments llargs d’ADN —delecions, duplicacions, insercions o inversions—, mentre que anteriorment la recerca analitzava sobretot canvis d’un únic nucleòtid», remarca Cormand. Aquest tipus de variants genètiques són especialment rellevants pel seu impacte potencial sobre la regulació de l’expressió gènica. Segons l’expert, «hi ha estudis amb un nombre més elevat de pacients però el nou treball aborda una perspectiva innovadora de la genètica de l’autisme que ha exigit un esforç enorme d’anàlisi bioinformàtica de dades».\nEn l’estudi participen unes 1.000 famílies, amb més de 3.000 individus entre afectats, germans sans i progenitors, i unes 2.000 més en l’estudi de rèplica. Una tercera part de les famílies de l’estudi inicial hi participen per primer cop i provenen de la mostra clínica REACH, que inclou afectats de l’Hospital Universitari MútuaTerrassa, l’Hospital Universitari Sant Joan de Déu i centres clínics de Califòrnia. Els altres participants formen part de la plataforma The Simons Simplex Collection (SSC), una iniciativa de la Fundació Iniciativa de Recerca sobre Autisme (SFARI), creada als Estats Units per impulsar la recerca sobre la genètica associada a l’autisme.\nEl genoma humà: a la recerca del paisatge genètic de l’espectre autista\nEn l’estudi, l’ús de la tècnica de seqüenciació del genoma sencer (whole-genome sequencing, WGS) ha permès d’identificar variants estructurals que no eren detectables per altres tècniques —bioxips CGH/SNP o seqüenciació de l’exoma (whole-exome sequencing, WES)— per les seves reduïdes dimensions o pel fet de localitzar-se en regions no codificants.\nUna de les contribucions més significatives del treball és la classificació de regions funcionals rellevants en el genoma segons la seva intolerància a presentar variants estructurals. En els pacients, en concret, s’han estudiat regions implicades en la regulació de l’expressió gènica (inicis de transcripció, 3’-UTR i promotors de cervell fetal) en gens que són intolerants a les variants estructurals (i que per tant, quan en tenen, les conseqüències són molt adverses).\nEn paraules de la investigadora Roser Corominas (UPF-CIBERER-IMIM), «un dels principals reptes de la tècnica WGS és la interpretació de les variants identificades. Amb el WGS, tenim la capacitat de seqüenciar tot el genoma però l’impacte funcional de la majoria de les alteracions identificades fins ara encara és força desconegut. Per resoldre aquestes incerteses, són imprescindibles eines bioinformàtiques sofisticades —algunes de les quals s’utilitzen en aquest estudi— i anàlisis funcionals a gran escala».\nSegons els experts, si s’exclouen les variants estructurals patogèniques conegudes —que representen l’1,9 % dels casos de TEA—, l’estudi revela que les variants estructurals identificades contribueixen a l’11 % dels casos, una xifra important. D’aquestes, la meitat són mutacions de novo que afecten gens concrets, i l’altra meitat són mutacions heretades que alteren elements reguladors o gens. Si a aquestes xifres hi sumem les mutacions puntuals rares i les variacions freqüents ja conegudes, estem cada cop més a prop de perfilar el paisatge genètic complet de l’espectre autista, tot i que encara queda força camí per recórrer.\nHerència materna o paterna? Un trencaclosques complex\nL’estudi revela que hi ha una major transmissió paterna de variants estructurals en regions reguladores de l’expressió gènica que no toleren variacions. Aquest resultat —un dels més inesperats de l’estudi— va en sentit contrari al que es coneixia sobre la transmissió de mutacions que originen proteïnes truncades, un procés associat a la predominància materna. La idea general que el risc genètic transmès provindria predominantment de les mares es basa en la seva menor vulnerabilitat al trastorn. Segons el nou estudi, els efectes de l’herència paterna/materna en el risc genètic de l’autisme són més complexes del que es pensava.\nAvenços en la recerca biomèdica per trobar dianes terapèutiques\nEn opinió de les doctores Amaia Hervás, coordinadora dels equips clínics de l’àrea de Barcelona de l’estudi, i M. Jesús Arranz, coordinadora dels treballs genètics de MútuaTerrassa, «els resultats d’aquest estudi ajuden a entendre millor els mecanismes genètics que contribueixen a l’aparició de l’autisme hereditari i que facilitaran el desenvolupament futur d’eines de tractament farmacològic».\nL’esforç per definir amb més precisió els components del paisatge genètic de l’autisme ha donat lloc a un llistat de gens que estan alterats en els pacients. Les noves descobertes, que donen pistes sobre les grans funcions del cervell que estan alterades, també revelen quins són els elements del genoma que podrien ser dianes per desenvolupar futures teràpies per als pacients. Tal com indiquen els autors, «la recerca revela que moltes de les alteracions detectades en els pacients tenen un impacte sobre elements que regulen l’expressió de gens. Tot i que encara s’està lluny de les aplicacions terapèutiques, això podria obrir futures opcions per obtenir millores clíniques en els pacients si som capaços de modular —és a dir, augmentar o disminuir— l’expressió de determinats gens».


Lillaz a Llac Loie\n(I) Gran Paradiso Excursió al llac de Loie, per sobre de la vila de Lillaz, a la qual s’arriba per la Plana de Sylvenoire, després de Cogne. Agost 2012. Distancia recorreguda, uns 7 quilòmetres amb uns desnivells de + - 700 metres.\nAvui serà una excursió molt dreta, la més dreta de les que hem fet aquests dies, però el camí és franc i evident. Just al començament es passa per un espai museïtzat de caràcter geològic on unes gran roques estan explicades en la seva composició. Després deixem a l’esquerra la Cascade de Lillaz. No hi veiem ningú. Anem sols i comencem a pujar pel camí que s’enfila dret. Des d’un espai entre els arbres es pot veure la vall que se’n va cap a ponent i els cims nevats al final.\nAnem pujant per bosc fins que sortim a un espai que s’aplana després de travessar una pedrera. El grup del Gran Paradiso es compon de roques de diferents edats i procedències. En particular, és un complex de capes de roques metamòrfiques, derivades de granit o diorita, que encara es conserven aquí i allà. En alguns casos, el gneis tenen una gruixuda capa de formes metamorfosades calcàries, derivades dels sediments marins de l'era Mesozoica. És destacable la presència de riques vetes de mineral de ferro en el Val di Cogne el que va influir en les vides de les persones a la vall.\nL’altura ens permet observar millor la vall que, a més, es va il·luminant amb el sol. Als peus es comença a veure el poble de Lillaz. El que, des d’aquesta posició no es veu bé és la curiosa plana anomenada “Geosito de Champlong” que, segons vaig llegir, es tracta d’un lliscament del full de terra derivat del gegant moviment gravitacional causat per les Inundacions d'octubre de l’any 2000, que van sacsejar la conca del riu Grand Eyvia.\nEl sender, ben marcat amb senyals, s’ha anat dirigint cap al sud per tombar, a la plana de Loie en direcció oriental. A partir d’aquest moment, el camí va tallant les corbes de nivell i s’ha anat aplanant. Continuem sense veure a ningú més.\nFinalment arribem a la pau i la tranquil·litat del llac de Loie, situat a 2354 metres. On només hi ha un altre caminador que està prenent el sol. El saludem i fem el mateix: descansar, menjar una fruita i gaudir de l’instant.\nUna estona després hem anat baixant i trobo un millor punt des d’on fer la fotografia de Lillaz i de Champlong, l’indret del geosito. L’interès d’aquest lloc està relacionat amb el volum del moviment, que es calcula en un milió de metres cúbics, canvis massius en el paisatge i la desaparició d’un molt antic bosc de làrixs. No fa gaire temps s’ha restaurat l’àrea, s’han penjats cartells explicatius i també s’ha muntat una ruta a peu per tal que es pugui visitar i entendre el fenomen.\nD’aquesta manera anem baixant, mentre cada cop puja més gent que, de tant en tant i esbufegant ens pregunten si falta molt. Més avall es veu el salt d’aigua de Lillaz, ara ple de gent. Acabem l’excursió passant pel jardí geològic i anant a preparar-nos per anar tornant a casa.\nSi vols accedir a la ruta per a gps pots anar a: http://es.wikiloc.com/wikiloc/view.do?id=3206784


L'Oreal llança un "wearable" que rastreja els rajos UV, el pol·len i la contaminació - YCOM\nL'Oreal llança un "wearable" que rastreja els rajos UV, el pol·len i la contaminació\nL’Oreal llança un “wearable” que rastreja els rajos UV, el pol·len i la contaminació\nEl futur dels wearables cada vegada és més present. La marca francesa de bellesa i cosmètica L’Oréal acaba de llançar al mercat My Skin Track UV, un sensor en forma de clip que rastreja la exposició a la radiació UV de la persona que el porta i ajuda, en certa manera, a evitar mals derivats a aquesta com el càncer de pell.\nA través d’un app dissenyada expressament per al seu funcionament, el sensor fa un seguiment de l’exposició personal als rajos UV i proporciona informació sobre la contaminació, el pol·len i la humitat segons la ubicació de l’usuari. D’aquesta manera, ofereix consells personalitzats i recomanacions sobre la cura de la pell que poden ajudar a la persona a millorar la seva salut cutània i estalviar-se mals majors a llarg termini.\nDisponible a les Apple Store\nEl sensor UV portàtil, llançat sota la marca La Roche-Posay de L’Oréal, ha anat evolucionant des que el 2016 comencés a oferir l’adhesiu gratuït My UV Patch que mesurava els raig UV. Ja el passat mes de gener, la companyia va presentar un prototip anomenat UV Sense, el qual s’enganxava còmodament a una ungla i desenvolupada la mateixa funció. Finalment, aquest dimecres, 14 de novembre, les botigues presencials i online Apple han començat a comercialitzar el sensor en forma de clip per 59’95$.


Presentació 'Informe Ferrer i Guàrdia 2014'. Dimarts 10 de febrer 19h - Fundación Francisco Ferrer Guardia\nPresentació 'Informe Ferrer i Guàrdia 2014'. Dimarts 10 de febrer 19h\nEl pròxim dimarts 10 de febrer a les 19h us convidem a participar a la presentació del llibre que hem publicat recentment des de la Fundació Ferrer i Guàrdia:\n'Informe Ferrer i Guàrdia 2014. Aportacions per una societat laica'\nJoffre Villanueva, doctorand en Ciència Política.\nL'Informe Ferrer i Guàrdia 2014, és una publicació, que elaborem anualment des de fa 4 anys, de pensament i anàlisi crítica que tracta temes relacionats amb la laïcitat des d'una perspectiva transversal, mediàtica i pedagògica. És una eina per a la reflexió, la definició i la identificació dels principals reptes de la laïcitat.\nL'Informe Ferrer i Guàrdia 2014, compta enguany amb signatures prestigioses com: Enric Vendrell, Joan-Francesc Pont, Enric Canet, Gloria Garcia-Romeral, Mª del Mar Griera, Isidoro Martín, Ignasi Llorente, Jaume Funes, Santiago José Castellà, Vicenç Molina, Oriol Illa, Raimon Goberna, Joffre Villanueva, Hungria Panadero, Sílvia Luque, Astrid Pont i Pablo Faura. I compta amb la col·laboració de la Direcció General d'Afers Religiosos del Departament de Governació i Relacions Institucionals de la Generalitat de Catalunya.\nSi esteu interessats/des en adquirir un exemplar del llibre cliqueu aquí


contracte | Ayuntamiento de Redován\nEl nou contracte de l’aigua de Redovà implantarà millores per a aprofitar un 40% més de l’aigua potable\nSep 4, 2018 | Aigua, Notícias Concejalias, Notìcies\nEl Ple de l’Ajuntament de Redovà ha aprovat avui l’adjudicació del contracte de l’aigua proposada pels funcionaris de la mesa de contractació a la mercantil Hidraqua. Els detalls de l’adjudicació els ha donat en una posterior roda de premsa l’alcalde de Redovà, Emilio Fernández, el regidor de Presidència, Adrián Ballester i el regidor d’Aigua, Ramón López.\nA partir d’ara s’engega un servei per al qual l’Ajuntament redovanense té una sèrie de prioritats com la millora del rendiment de les xarxes, ja que avui dia solament s’aprofita el 51,96% de l’aigua potable de la qual disposa el municipi. Així, l’objectiu és que l’any 2024 aqueix rendiment puge al 92,5%, és a dir, que s’aprofitarà més del 40% d’aigua potable que en l’actualitat.\nL’alcalde, Emilio Fernández, ha indicat que es faran una sèrie d’actuacions encaminades a augmentar aqueix aprofitament del cabal hídric, com la implantació de la telelectura al 100% dels usuaris de Redovà incloent els comptadors municipals durant el primer any de gestió del servei, “quan també estan previstes nombroses renovacions en la xarxa d’aigua potable”. D’aquesta manera ha explicat que en el primer any de contracte s’instal·laran *hidrantes i se substituiran les canonades de fibrociment, es durà a terme el *mallado de la xarxa en els carrers Jesús Jordá i 6 de Desembre fins a Pascual Martínez i carrer La Pau “amb la finalitat de garantir el subministrament i millorar la qualitat del servei i de l’aigua subministrada”; se substituiran les escomeses antigues del casc urbà i les conduccions del camí del motor. “Açò en la xarxa d’aigua potable, ja que per al clavegueram també hi ha previstes millores com la instal·lació de telecontrol i condicionament del bombament d’aigües residuals El Racó, ja que es tracta d’una instal·lació deficient l’estat de la qual es podrà controlar en temps real a partir d’aquestes obres”, ha dit el primer edil. En les xarxes de clavegueram i pluvials s’incorporarà tecnologia avançada de neteja, inspecció i rehabilitació de canonades, a més d’implantar un servei de control d’abocaments a la xarxa de clavegueram per a facilitar la depuració i reutilització de l’aigua.\nLa prestació del servei públic d’aigua potable també beneficiarà als col·lectius més desfavorits de Redovà. En concret, es bonificarà fins al 50% en el consum d’aigua a famílies nombroses, el 30% per a discapacitats, el 10% per a aturats i el 30% per a pensionistes i jubilats.\nDe la mateixa manera, el contracte estableix que l’Ajuntament proposarà la contractació d’una empresa especialitzada que audite el contracte. D’aquesta forma, es verificarà durant els quinze anys del contracte, que es compleix amb tot l’establit en el contracte i els plecs de condicions, garantint la millor prestació d’aquest servei públic. També, estarà garantit que les tarifes no augmenten als veïns, solament quan la Mancomunitat de Canales del Taibilla augmente la tarifa pel subministrament d’aigua potable al municipi.\nOficina d’atenció al públic i compromís mediambiental\nD’altra banda, Redovà comptarà amb l’inici del servei amb una oficina d’atenció al públic que obrirà les seues portes, totalment accessible, en la intersecció dels carrers Pío XII i A baix, enfront de l’Ajuntament. “Hem previst que aquesta oficina òbriga de dilluns a divendres de 9.00 a 14.00 hores i els dijous també de 17.00 a 20.30 hores, amb la finalitat de que qualsevol veí o veïna puga realitzar les seues gestions, a part de l’atenció telefònica 24 hores i a través de l’oficina virtual de la web”, ha dit l’alcalde. L’empresa adjudicatària també posarà a la disposició del servei dos vehicles elèctrics “i a més ha proposat una sèrie d’actuacions en el Paratge de l’Ermita amb la finalitat d’afavorir la conservació de la biodiversitat de l’àrea recreativa, optimitzar la seua sostenibilitat i millorar les instal·lacions per a ús recreatiu i social”.\nPer a açò es reforestará la zona i s’implantarà un sistema de reg per degoteig que garantisca la supervivència de les espècies vegetals i s’ampliaran els itineraris existents amb noves sendes, miradors i mobiliari urbà que serà de materials naturals que s’integren amb l’entorn”, ha indicat l’alcalde.\nQuant a la inversió que va a realitzar la concessionària a Redovà, el contracte estableix una quantitat obligatòria de 469.000 euros, encara que Hidraqua també pagarà una sèrie de cànons a l’Ajuntament (inicial, d’infraestructures, municipal i ambiental) que durant els quinze anys de la concessió permetrà una inversió de més de 3,5 milions d’euros. En el cas que finalment el contracte es prorrogara durant cinc anys més, és a dir vint en total, aquesta inversió pujaria als 4,7 milions.\nL’empresa concessionària, igualment, té previst iniciar el servei amb un projecte de *sectorización per a millorar la pressió de la xarxa “i una campanya intensiva de cerca i detecció de fugides per a la qual es revisarà el 100% de les xarxes, comprovant el correcte funcionament de les vàlvules, així com una altra campanya de cerca i detecció de fraus”, ha conclòs Fernández.\nL’Ajuntament de Redován licitarà el servici d’aigua i clavegueram per a evitar pèrdues del 48% i 247.000EUR anuals\nJul 14, 2017 | Aigua, Notìcies, Serveis Municipals, Infraestructures, parcs i jardins\nRedován 14/7/2017. L’Ajuntament de Redován vol acabar amb els problemes que diàriament sorgixen en la xarxa d’aigua potable i clavegueram, i per això ha iniciat un procediment encaminat a licitar un servici que ara es presta des del mateix Consistori, en precari i sense possibilitats a penes de realitzar les millores que demanden els veïns de la localitat. L’alcalde, Emilio Fernández, ha comparegut hui junt amb una bona part del seu govern, per a explicar com vol que es desenrotlle un procés que vol que siga “tan transparent com l’aigua que ha d’eixir pels nostres grifos” i que a més supose la inversió necessària per a renovar les xarxes en tots els punts on siga necessari.\nRedován compta amb 27,5 quilòmetres de clavegueram i 81,5 de xarxa d’aigua potable “de els que 3 encara són de fibrocemento”, ha dit Fernández, el qual ha apuntat que igual d’insuportables són les dades que resulten dels estudis realitzats sobre el consum de l’aigua en la localitat. H indicat que de tota l’aigua que se subministra des de la Mancomunitat de Canals del Taibilla només s’aprofita el 52%, mentres que el 48% restant es perd “en ruptures, fugues i preses irregulares”, quelcom que es vol resoldre “porque és una aigua que paguem tots els redovanenses i que perdemos”. Extrapolar eixos percentatges a xifres suposa que les pèrdues econòmiques anuals siguen de 247.444 euros, “por el que la solució ha de posar-se en marxa d’inmediato”, ha apuntat el primer edil.\nDes de l’equip de govern es va començar a treballar a la cerca de la solució en el passat mandat, quan es va encarregar a l’empresa pública dependent de la Diputació Proaigües Costa Blanca la realització d’una planimetria de tota la xarxa local. Els estudis de necessitats van concloure que a Redován faria falta una gran inversió per a prestar el servici de forma normalitzada. El passat mes de febrer es va adjudicar a la mercantil PW, “la millor consultoria que existix al nostre país en matèria d’agua”, ha dit Fernández, l’assistència tècnica per a elaborar els plecs de condicions i annexos de la posterior valoració d’ofertes en relació a la concessió, i hui s’ha celebrat la primera comissió amb la resta de grups polítics municipals on el tècnic encarregat de l’informe ha donat compte de tots els detalls als representants polítics locals.\nL’alcalde de Redován ha insistit en la necessitat de donar transparència a tot el procés, i per això esta vesprada també se celebra una assemblea ciutadana, a les 20.00 hores en el Saló de Plens de l’Ajuntament on tots els veïns que vullguen acudir tindran també tota la informació que es requerisca als responsables municipals.\nEl futur, sense pujada de tarifes\nRespecte a la licitació, l’equip de govern redovanense s’ha marcat diversos objectius, com el fet de que siga el propi Ajuntament el que tinga control sobre la concessió o que el termini d’execució de les millores requerides siga d’acord amb les necessitats de la xarxa. “Queremos inversions, com més prompte millor, per a la millora de la xarxa, i sobretot que no pugen les tarifes, i estem en condicions de garantir que no l’harán”.\nDe la mateixa manera, cada any haurà d’haver-hi una auditoria que encarregarà el Consistori però que pagarà la concessionària. Es realitzaran anualment busques de fugues en la xarxa, neteges de clavegueram i de les xarxes de pluvials, entre altres coses que ha detallat l’alcalde redovanense.\nDes de l’Ajuntament es tenen previst sol·licitar ajudes a altres administracions com a la Diputació, dins de la col·laboració que establix la llei per a prestar el servici públic d’aigua en municipis amb menys de 20.000 habitants. “Consideramos que d’esta manera aconseguirem que l’eficàcia de la xarxa s’acoste a la normalitat, que s’eviten les contínues ruptures i sobretot, els talls d’aigua que es produïxen de manera constante”, ha indicat Emilio Fernández. “Queremos que Redován tinga un servici més modern i eficaç, que els nostres veïns i veïnes es beneficien d’ell i que no hagen de patir els problemes d’una xarxa obsoleta per la que ara han de pagar cada any quasi 250.000 euros”, ha conclòs.


Torra exigeix a Sánchez que es disculpi després de la llibertat sota fiança dels CDRs - Diari de Girona\nTorra exigeix a Sánchez que es disculpi després de la llibertat sota fiança dels CDRs\nEl president de la Generalitat acusa el cap de l'executiu espanyol de «difamació» per haver-lo acusat «d'emparar la violència» quan hi va haver les detencions al setembre L'advocada d'un dels arrestats justifica la troballa de substàncies precursores d'explosius per la seva professió\nagències/ddg 28.12.2019 | 00:12\nQuim Torra, durant l'homenatge a la tomba de Macià, el 25 de desembre. europa press\nQuim Torra, durant l'homenatge a la tomba de Macià, el 25 de desembre.\nEl president de la Generalitat, Quim Torra, va reclamar ahir al president del Govern central en funcions, Pedro Sánchez, que demani «perdó» per acusar-lo a ell i també a d'altres persones d'emparar la violència, segons ell, després que l'Audiència hagi decretat llibertat provisional per a la majoria dels membres dels CDRs empresonats el 23 de setembre.\n«Difamació rere difamació, durant dies i dies vaig ser/vam ser acusats d'emparar la violència». Celebro que els empresonats del 23-S surtin d'una presó on no haurien d'haver entrat mai. Molts han de demanar perdó. I el primer que ho ha de fer ha de ser el president Sánchez», va destacar en un missatge que va publicar en el seu perfil de Twitter.\nLa secció segona de la sala penal de l'Audiència Nacional va acordar dijous una fiança de 10.000 euros per a Alexis Codina, el cinquè dels set empresonats al setembre, després que el tribunal considerés que les substàncies precursores que van utilitzar els investigats «no són en si mateixes explosius».\nPrecisament, en una entrevista a Rac1, l'advocada del CDR va explicar que les substàncies considerades «precursores» d'explosius que la Guàrdia Civil va trobar a casa del seu client responen a l'activitat professional del detingut, que és restaurador de mobles i antiguitats. Per Montserrat Vinyet és «sorprenent» que la Fiscalia hagi mantingut la petició de presó provisional quan els atemptats preliminars fixen que no s'han trobat explosiu.\nVinyet va admetre que si que s'han trobat substàncies que «barrejades» es poden convertir en explosius però que «molta gent» pot tenir-les, i que en aquest cas, respon a una activitat professional.\nVinyet va explicar que Codina haurà d'entregar el passaport i tindrà prohibit sortir del territori espanyol, a més de comparèixer cada setmana davant d'un jutjat.\nL'advocada creu que aquesta situació es podria allargar fins al moment de la sentència. Respecte tota la investigació, Vinyet va lamentar que als mitjans s'hagin publicat imatges descontextualitzades com una fotografia amb una pistola de paintball feta deu anys enrere que s'ha volgut utilitzar com una mostra de violència.\nL'advocada d'Alerta Solidària també va recordar que en aquest cas s'ha fet una denúncia.\nPer la seva banda, la Fiscalia va remetre un escrit a l'Audiència Nacional en què demana que rectifiqui la interlocutòria en què li atribuïa haver suggerit la fixació d'una fiança a Codina.\nEn el seu acte, la Secció segona de la sala penal indicava erròniament que la Fiscalia havia obert la porta a imposar-li una fiança de 9.000 euros -com va fer amb tres més-, tot i que més tard argumentava l'oposició del ministeri públic, que realment advocava per mantenir-lo a la presó en considerar que podia tenir a casa «un laboratori clandestí» per fabricar explosius.\nLa Fiscalia va presentar un escrit en el qual demana una rectificació a la Sala perquè quedi constància que sempre es va oposar a la fiança per estimar que Codina va estar en «contacte material» amb explosius\nEl CAC reprèn Terribas\nPer la seva banda, el Consell de l'Audiovisual de Catalunya (CAC) considera que l'editorial que va fer la periodista Mònica Terribas a El Matí de Catalunya Ràdio del 24 de setembre sobre les detencions dels membres dels CDRs oferia «elements valoratius de caràcter personal».\nAl respecte, «reitera» a la Corporació Catalana de Mitjans Audiovisuals (CCMA) «la importància de cenyir-se escrupolosament» a les previsions del Llibre d'estil i de «delimitar clarament» les interpretacions o valoracions professionals de les opinions personals.


Villa Las Nuevas Alora Espanya - Ofertes d'hotels amb els MILLORS DESCOMPTES EN LÍNIA\nApartado 171, Alora, Malaga, Alora, Alora, Espanya, 29500 - Molt bona ubicació - Veure al mapa\nMés informació sobre Villa Las Nuevas\nDissenyat tant per oci com per negoci, Villa Las Nuevas està situat idealment a Alora; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Villa Las Nuevas, l'excelent servei i instal.lacions superiors faran de la vostra estada una experiència inoblidable. Aquest hotel ofereix nombroses instal.lacions en el lloc per satisfer el més exigent dels clients.\nGaudiu de les comoditats d'alta gama com ara piscina privada, balcó/terrassa, ventilador, nevera, plat de dutxa per tal de relaxar-vos després d'un cansat dia. Les instal.lacions d'oci de l'hotel, que inclouen piscina exterior, billar, ping pong, equitació, jardí estan dissenyades per escapar i relaxar-se. Sigui quina sigui la seva raó per visitar Alora, el Villa Las Nuevas és el lloc perfecte per una estimulant i emocionant escapada.


UCRONIES: Què cosa és pedagogia\nPotser cal mirar una mica enrere, no gaire, només uns anyets més enllà dels 70 i fer un exercici de reflexió, procurant treure'ns del damunt la tendència del pèndol. Entre l'una cosa i l'altra, de ben segur que hi ha alguna bondat possible.\n4 de maig de 2011 a les 1:51\nEntre l'una cosa i l'altra hi ha la bondat possible d'alimentar la intel·ligència i fer persones cultes i sàvies. Exercir l'autoritat sense manies, implantar la disciplina, exigir obediència. Tornar a les humanitats: filosofia, història de l'art, literatures, història, llatí, grec i molta llengua. Fer atenció a la diversitat cap amunt i cap avall. No barrejar els alumnes que assumeixen l'esforç de l'estudi amb els que no el volen assumir. Formar, en definitiva, persones mereixedores de decidir en democràcia.\n4 de maig de 2011 a les 12:19


Més de 83.000 persones han estat ateses a les oficines de turisme de Lloret durant el 2018 | Nova Ràdio LloretNova Ràdio Lloret\nMés de 83.000 persones han estat ateses a les oficines de turisme de Lloret durant el 2018\nImatge: L'equip de Lloret Turisme, a l'oficina de les Alegries | Font: Lloret Turisme\nLes oficines de turisme de Lloret han atès més de 83.000 persones al llarg del 2018. Una xifra lleugerament inferior a la de l’any anterior (que van ser 85.000), però molt positiva, segons la gerent de Lloret Turisme, Elizabeth Keegan, que recorda que aquest tipus d’equipaments cada cop tenen menys demanda arreu.\nL’agost va ser el mes amb una afluència més elevada de consultes, superant les 13.000 persones ateses. Seguit dels mesos d’abril i maig, en què es van superar les 10.000 persones. Pel que fa a nacionalitats, destaquen els usuaris procedents d’Espanya i França. Com a principals públics, els perfils sènior i familiar són els que demanen més informació. En aquest sentit, la gerent reconeix que cal anar-se reinventant i buscant noves fórmules per arribar al públic jove, que cada vegada més fa les consultes a través del telèfon mòbil.\nI per adaptar-se als nous temps, Elizabeth Keegan celebra que hi hagi una partida específica per modernitzar les dues oficines de turisme principals dins de la subvenció atorgada per Red.es, a través del programa europeu FEDER. Entre les accions previstes que es desenvoluparan en els propers dos anys destaquen la incorporació d’enquestes i cartelleres digitals, tòtems interactius i espais de ludificació infantil, entre d’altres. L’objectiu de la subvenció, que per a tot el municipi supera els dos milions d’euros, és desenvolupar el projecte de Destinació Turística Intel·ligent.\nL’oficina del Museu del Mar\nActualment, Lloret de Mar disposa de dues oficines de turisme: la central, a l’avinguda de les Alegries, i la situada a l’interior del Museu del Mar. Durant els mesos de juliol i agost, s’obre al públic un altre punt d’informació turística a la platja de Fenals. A més, compta amb un punt d’informació dins de la terminal d’autobusos obert tot l’any, que té previst tancar per obrir una nova oficina a la plaça Pere Torrent. Això, però, serà més endavant.\nEtiquetes: DadesFEDERLloret TurismeOficinesRed.esTurismeUsuaris\nLa Generalitat vol col·locar Catalunya entre les primeres destinacions de la Mediterrània\nBDBH – 10 JUNY 2019\nCOCODRIL CLUB – 09 JUNY 2019


Espècies per controlar la diabetis\nRepassem els aliments que sí que s’han de prendre i que poden contribuir a regular la glucosa de forma natural i sense contraindicacions\nDilluns, 30 Setembre 2019 09:38\nMés de cinc milions de persones tenen diabetis al nostre país (principalment del tipus 2) i els afectats són molt conscients sobre el tipus d’aliments que no els convenen. Evitar i controlar el consum de sucres simples i productes refinats és el principal objectiu, amb la finalitat de mantenir un índex de sucre estable a la sang.\nEL CONSELL  - Espècies per controlar la diabetis\nAvui parlarem dels aliments que sí que s’han de prendre i que poden contribuir a regular la glucosa de forma natural i sense contraindicacions. Incorpora les següents espècies a la dieta, de manera gradual i en proporcions adequades, però sempre després d’haver-ho consultat amb el metge.\nEspècies per controlar la diabetis:\n• Canyella: Té un efecte regulador de la glucèmia (índex de sucre en sang), ja que és capaç de frenar el pas del menjar digerit a l’intestí i, per tant, alenteix la transmissió de glucosa al corrent sanguini. En prendre-la, a més, les cèl·lules del fetge augmenten la sensibilitat a la insulina (l’hormona encarregada d’equilibrar la glucèmia). I té també la virtut de reduir els nivells de colesterol i triglicèrids, de manera que contribueix a la salut cardiovascular.\nConsell: afegeix un polsim de canyella en pols a l’esmorzar diari, ja sigui als cereals o a la beguda vegetal. Una altra opció és prendre les infusions amb un canonet de canyella.\n• Comí: Contribueix a mantenir estable el sucre a la sang i controlar la insulina i el glucogen, per la qual cosa és ideal per a diabètics i prediabètics. Igualment, és un excel·lent carminatiu i una bona font d’antioxidants i ferro. Resulta perfecte per condimentar carn, peix, arrossos, cuscús i guisats.\n• Clau: Els estudis suggereixen que les persones que prenen clau amb assiduïtat experimenten un descens dels índexs de glucosa, triglicèrids i colesterol “dolent” (LDL). Els qui teneqn diabetis tenen més risc de patir una malaltia cardiovascular i el clau contribueix a fluïdificar la sang i prevé la formació de coàguls.\nConsell: es pot prendre en infusió, incorporar a receptes dolces i fer servir per aromatitzar pastissos, galetes i conserves. Així mateix, casa bé amb plats salats de carns consistents.\n• All: Va bé per contrarestar els efectes de la hiperglucèmia o excés de sucre, que sovint provoca glicació. La glicació apareix quan les molècules de glucosa acumulades s’uneixen al col·lagen, cosa que desencadena un enduriment de la proteïna cutània i fa que la pell sigui més fràgil i deteriorada. Combina a la perfecció amb moltes receptes i també es pren en forma d’extracte, tot i que hi ha qui prefereix menjar els grans d’all crus sense que se n’alteri la capacitat digestiva.


lamevaillaroja: Bona companyia\nPublicat per Rita a 3:16 a. m.\nAixí que vas mirant blogs des del teu lloc de destí, eh? :-D\nQue siguis feliiiiiiç!!\n4 de febrer de 2008, a les 20:31\nEi, espieta! Aquest post el vaig penjar just abans de marxar. Si, pero, que he anat fent ullades, tot i que fins avui no he deixat cap petjada :). (No em renyis per la manca d'accents eh, no en tinc!)\n7 de febrer de 2008, a les 17:13


Enguany, és el setzè any que es munta un esdeveniment d’aquest tipus a aquesta platja. Hi col·laboren, a més, l’Ajuntament de Calonge i Sant Antoni, la Secretaria General de l’Esport i es compta amb el patrocini de Carrefour Market.\nMés endavant, a partir de la tarda, exactament a les 15:30 hores, es faran les competicions de dobles mixtes pro i amateur. Finalment, les finals s’iniciaran a partir de les sis de la tarda. Aquestes finals es disputaran a un set a 9 jocs. Cap a dos quarts de vuit, es preveu fer l’entrega de premis.


Món Sant Benet - Club TR3SC\n16,05€ a 23€\nPrepareu-vos per remuntar-vos al segle X. Mil anys d'història a través del espais de Sant Benet, l'església, el claustre, el celler, l'edifici barroc montserratí i la galeria de migdia. El Monestir de St Benet és un dels conjunts monàstics més importants de Catalunya i també un dels més singulars.\nEs realitzen dos itineraris diferents, que permeten descobrir l'empremta que la història ha deixat al llarg de 1.000 anys, des de l'alta edat mitjana fins al modernisme, en aquest indret únic. Les visites s'han concebut a partir d'un muntatge multisensorial, que provoca un efecte vivencial. La tecnologia es posa al servei de la creació d'emocions en un concepte museològic avançat que té la multisensorialitat i la virtualitat com a aspectes clau.\nMil anys d'història d'un Monestir (visita medieval) Un recorregut vivencial pels espais monumentals de Sant Benet, partint de l'església, construïda cap a la darreria del segle XII, fins a travessar la mil·lenària cripta, l'entorn suggeridor del claustre i la misteriosa atmosfera del celler i de les galeries de migdia. Tot un retorn als orígens de la nostra història en el qual el visitant experimenta sensacions, estímuls i emocions que el traslladaran totalment en el temps. Durada: 1 hora i 15 minuts\nUn dia a la vida de Ramon Casas (visita modernista) Un recorregut que transporta els visitants a l'estiu de 1924 tot travessant les estances del sobreclaustre que el pintor Ramon Casas i la seva família van convertir en residència d'estiueig. Música, llum, imatges... guien a través dels salons i habitacions per viure una experiència plena de suggestió i sensibilitat. Durada: 45 minuts\nPer a més informació: www.monstbenet.com\nDescompte aplicable únicament a les següents visites:\nMedieval + Modernista 16,85€\nMedieval + Modernista + Alícia 23,40€\nMedieval + Alícia 16,50€\nObre el públic la primera casa dissenyada per Gaudí i una obra mestra del Modernisme. Una joia arquitectònica que has de descobrir


Notícies: de juliol 2014\n29 de juliol, 2014\nEls nostres escumosos ja són Clàssic Penedès\nEl passat 1 de juliol es van aprovar les modificacions de la normativa que regeix, des del moment, els escumosos de la D.O. Penedès.\nEn el Ple ordinari de la D.O. es va decidir, el nom que duran els escumosos de la denominació d’origen com a Clàssic Penedès, nom que va ser l’escollit entre altres opcions com Quirat, Saüm, etc.\nEntre les normatives, també es va especificar l’obligatorietat de que tots els Clàssic Penedès estiguin elaborats a partir de raïm procedent d’agricultura ecològica. El procés d’elaboració s’ha de fer seguint el mètode tradicional a l’ampolla i un posterior envelliment mínim de 15 mesos. Així, tots els Clàssic Penedès seran ecològics a partir de la verema 2017. Aquesta menció, situa la D.O.Penedès, en la primera que pren com a punt de partida en una de les seves categories, l’agricultura ecològica donant nota del respecte pel medi ambient.\nDe tota la producció actual dins la DO Penedès, al voltant d’un 55% es treballa sota la normativa de la producció ecològica i més de ⅓ dels cellers penedesencs duen ja el segell ecològic.\nAlbet i Noya ja és emparat sota aquesta definició, mantenint la gran qualitat dels escumosos que ens caracteritza, definits ara com a Clàssics Penedès.\nEnguany ja han estat guardonats molts dels nostres Clàssics Penedès, sobretot els més envellits com: Or pel Brut Barrica 21, Reserva 3, del 2007 en els Decanter World Wine Awards 2014 i també, en el 48è Concurs del Penedès. Un cupatge molt diferent de Chardonnay i Pinot Noir amb un pas en barrica i que, després de 3 anys d’envelliment en ampolla li confereix aromes més caramelitzats i a codony. Amb una bombolla molt fina i elegant.\nOr i plata pel Brut Nature Reserva 3, 2010, en el Concurs Giroví 2014 i, l’International Wine and Spirit Competition 2014, respectivament. En aquest cas es tracta d’un cupatge més tradicional de Xarel·lo, Macabeu, Parellada i Chardonnay, i en nas adquireix amb l’envelliment aromes de brioixeria.\nI la, no menys important, recent medalla de Plata pel Brut 21 Reserva, 2011, obtinguda als Ecovino 2014. El Brut 21, és un cupatge elaborat a partir de Chardonnay i Parellada.\nAixí podem assegurar que els Clàssics Penedès del celler, seguiran tenint gran acceptació pel fet de ser elaborats amb raïm ecològic i també per la seva gran qualitat, que és pel que a Albet i Noya treballem contínuament.\nPublicat per Anònim a 1:22 p. m.\n5 Medalles d'Argent en els Concursos de Vins Ecològics Ecoracimos i Ecovino\nEcoracimo 2014 (Còrdova ) i Ecovino 2014 ( Rioja ) són els dos concursos de vins ecològics, amb més pes dins la península Ibèrica i han concedit als nostres vins un total de 5 medalles d’argent.\nA principis de juny, va tenir lloc a la Seu de la Diputació de Còrdova, la XV edició del Concurs Ecoracimo, que és el de més tradició en l’estat espanyol. Un total de 81 referències van ser les mostres presentades que aspiraven a ser part dels millors vins ecològics de l’estat. Entre els vins guardonats no hi podíem faltar, representant la qualitat dels vins que s’elaboren al Penedès, obtenint dues medalles d’argent: Belat 2009 i Syrah 2009.\nEn el certamen, el Sr. Francisco Casero Rodríguez, president d’Ecovalia, va expressar que les mostres eren una clara representació de la qualitat dels vins que s’elaboren en els prop de 560 cellers que elaboren el vi amb raïm procedent d’agricultura ecològica a Espanya.\nEl Belat 2009 és un monovarietal, molt especial i especiat, elaborat amb una varietat de raïm recuperada i replantada per nosaltres i que vam anomenar amb el mateix nom del vi que produeix. Aquest prové del fet que aquesta varietat estava coberta pel vel del temps, i per tant que estava velada, però el celler ens vam permetre la petita llicencia de canviar la V, per la B, ja que així BELAT, conté les mateixes lletres que ALBET, però en ordre diferent.\nAquest vi envelleix en barriques de roure francès entre 13 i 16 mesos per aconseguir l’elegància i complexitat que el particularitza, sobre-sortint les notes aromàtiques de tabac de pipa i llorer i la seva frescor i finor en boca.\nPer la seva banda, el Syrah Col·lecció és un vi elaborat 100% de la varietat syrah, en nas és ben característic de la varietat, com ara notes d’eucalipto i mentolades i uns tanins molt fins. Aquesta varietat assoleix la seva màxima expressió a les vinyes de la finca “Can Simó”, tocant al poble de Canaletes i dins la zona “Conca del Riu Anoia”. Un cop elaborat envelleix en barriques de roure francès noves, on fa també la fermentació malolàctica que el dotarà d’aquest caire més suau i rodó equiparat amb els vins més expressius d’aquesta varietat.\nPer altra banda, en la V edició del certamen Ecovino, que premia els millors vins ecològics de l’estat espanyol, vam obtenir 3 medalles d’argent, per tres dels nosrtes clàssics, una pel blanc Xarel·lo Clàssic 2013, una altra pel rosat Pinot Noir-Merlot Clàssic 2013 i la darrera per l’Escumós del Penedès Brut 21, 2011.\nEl certamen va tenir lloc el passat 16 de juny a la bodega experimental de la DO Rioja, “La Granjera” i poc després, al Centre de la Cultura del Rioja a Logroño, el 19 de juny, es va poder participar d’un tast popular de part dels vins participants. El concurs es centra en premiar i difondre les qualitats del vi procedent d’agricultura ecològica analitzant, amb un jurat professional, format per elaboradors i professionals de la gastronomia, les mostres presentades amb un tast a cegues per fer-ne la valoració i poder puntuar els vins amb un màxim de 100 punts, essent només premiats els millors de cada categoria. Enguany s’han presentat un total de 145 vins de 57 cellers d’arreu d’Espanya, d’entre els que destaquem com el celler català més guardonat de l’edició del concurs.\nEl Xarel·lo Clàssic 2013, com el seu nom indica, un dels clàssics, és un monovarietal reflex d’aquesta varietat, autòctona del Penedès, amb aroma molt expressiu a pera i poma i un pas per boca fresc i fruitat i amb molt bon cos.\nL’únic rosat que elaborem al celler, Pinot Noir-Merlot Clàssic 2013, és el que ha obtingut la segona medalla d’argent, elaborat amb les varietats que s’indiquen al mateix nom del vi, que li confereixen un interessant color maduixa amb aromes que recorden aquests fruits vermells i la grosella . En boca té cos, és fresc, equilibrat i de fruita dolcenca.\nL’Escumós del Penedès guardonat amb la merescuda medalla de plata és el Brut 21, 2011, un escumós reserva elaborat amb les varietats Parellada i Chardonnay i que gràcies a la criança sobre les seves mares, obté unes aromes de brioixeria i làctics, mantenint la vivesa del Chardonnay.\nCom diu Josep M. Albet i Noya ,- director tècnic i copropietari del celler – “no podem parar d’aprendre cada dia coses que ens ajuden a millorar els nostres vins i ens porten en la línia de treballar respectant la natura i l’ecosistema de l’entorn de la vinya i el vi”.\nPublicat per Anònim a 3:05 p. m.\n01 de juliol, 2014\nCap de setmana del Vijazz a Albet i Noya\nComença ja la setmana que encara el Banc Sabadell Vijazz Penedès 2014 que es durà a terme els propers 4, 5 i 6 de juliol a Vilafranca del Penedès.\nPer tant, per anar obrint boca...\nBancSabadell Vijazz Penedès 2014 from Acadèmia Tastavins on Vimeo.\nEns hi trobareu els tres dies al nostre stand, busqueu-nos!\nI si voleu aprofitar també els matins amb les ofertes enoturístiques que hi ha a la comarca, aprofiteu a venir a visitar-nos que ja tenim en marxa la II Ruta de Tapes al mercat del Préssec de l'Ordal amb Albet i Noya.\nEs tracta de venir a visitar-nos al celler en l'horari convingut, gaudir de la visita a on fem un recorregut per la història i la viticultura ecològica i un cop acabar el tour baixem a Sant Pau d'Ordal, a on els restaurants més reconeguts ens tindran una tapa elaborada amb Préssec de l'Ordal i maridada amb vins nostres.\nLes properes rutes seran:\nAmb inici a les 10:45 i final a les 12:45.\nReserveu tot contactant-nos al 938994812 o bé al correu electrònic: visita@albetinoya.cat\nPublicat per Anònim a 11:01 a. m.\n5 Medalles d'Argent en els Concursos de Vins Ecolò...


a bell bulto: maig 2011\nGaudeixo de la cuina amb mesura, però observo sense aturador.\ndijous 26 de maig de 2011\nUna recepta fàcil, econòmica i molt ràpida de fer.\nuna massa de pizza fresca o congelada\nanís sec o suc de llimona\nCOM: Estirar amb el corró la massa de pizza ben fineta. Untar amb oli generós tota la superfície i espolsar sucre. Afegir-hi pinyons i enfornar 11 minuts a 230º (dalt i baix).Vigilar que no es cremi i treure-la del forn quan estigui rossa. Pintar deseguida amb l'anís o el suc de llimona, que li dóna l'aspecte de "vidre".\nMontse de Sants\ncoques i pastissos,\ndimarts 24 de maig de 2011\nQuan era petita i no arribava al marbre de la cuina, ni a la taula pastera de la cuina del poble, sempre ficava el nas per veure les preparacions de cuina que feia la padrina (l'àvia, a les terres de ponent). Sempre erem colla i la padrina feia menjars típics d'aquella època: panades o panedons per setmana santa, crema per Sant Josep, rostit de festa major... Sempre tenia curiositat per saber com ho feia, sempre sense seguir cap pauta escrita. Quan li preguntava les quantitats sempre deia: "a bell bulto dona!". L'expressió és una barreja del català "a bell ull" i del castellà "a bulto" que en ambdós casos vol dir "a granel" sense mesurar gaire les quantitats, és a dir "a ull", a base d'experiència i d'anar provant.\nTant la padrina Maria, com la iaia Conxa han estat molt bones cuineres i han fet que m'agradés la cuina amb la seva naturalitat del dia a dia, aprofitant del que es disposava i dels productes de temporada. Tot i així, quan em vaig independitzar no havia fregit un ou, ni fet una truita.\nEn una ocasió vaig llegir que les persones ens hem d'alimentar, però només a unes quantes ens agrada menjar. A mi m'agrada menjar des que sóc jove, perquè de petita no volia tastar res! Però us asseguro que he recuperat el temps perdut i no em resisteixo a tastar qualsevol cosa nova que se m'ofereix!\nEm fa il·lusió estrenar un blog. És una manera endreçada de col·leccionar receptes i exposar observacions diverses sobre coses que m'agraden i m'han cridat l'atenció.\nEspero que us agradi! Sigueu benvingudes i benvinguts.\nJa m'agradava cuinar, però la cuina de casa s'ha convertit en un laboratori d'idees. El blog és la meva llibreta de receptes oberta a qui la pugui aprofitar.\ncoques i pastissos\nSegueixo i aprenc:\nBlog de cuina (Dolors)\nCocinando con Neus (Neus)\nCoses de Llàbiro (Mònica)\nEl cafè de nit (Glòria i Josep)\nEl taller de cuina (Alba)\nFem un mos (Sión)\nLa coquessa (Lola Freixas)\nLa cuina de l'Eri (Eri)\nVisc a la cuina (Ma. Àngels)\nM'agrada col·laborar a:\nPlantilla Travel. Imatges de plantilla per billnoll. Tecnologia de Blogger.


Ximo Puig: “El Consell aprovarà divendres un decret urgent pels desperfectes del temporal” - Diari del Maestrat\nInici Vinaròs Política Ximo Puig: “El Consell aprovarà divendres un decret urgent pels desperfectes del...\nEl president de la Generalitat Valenciana, Ximo Puig, ha visitat este matí la ciutat de Vinaròs per veure de primera mà els desperfectes causats pel temporal i ha anunciat que el Consell aprovarà el divendres un decret urgent “per donar resposta i cobertura als desperfectes que ha causat”.\nPuig ha dit que s’iniciaran una sèrie d’accions que es començaran a planificar esta mateixa setmana una vegada se sàpigue la cuantificació de danys a totes les infraestructures danyades de caràcter local, mentre que la Conselleria realitzarà tota l’anàlisi del succeït en el camp i l’agricultura que afecta a collites que estan en marxa. Aquesta setmana, va dir el president, van a iniciar-se les reunions en les quals participaran Diputació, Generalitat i Ajuntaments. “Anem a fer tot el possible perquè els danys produïts siguin recuperats al més aviat possible”, ha dit.\nPuig ha lloat “el treball ben fet en aquests dies tan difícils” i ha agraït la labor de totes les persones que han estat treballant en tota la Comunitat Valenciana i especialment a Vinaròs i el Maestrat. També a la ciutadania, destacant que no ha hagut cap desgràcia de tipus personal. Després de una reunió al consistori, Puig ha visitat la platja del Fortí, molt afectada pel temporal.\nQuant a la situació que va viure l’hospital comarcal de Vinaròs, quedant pràcticament incomunicat per l’aigua acumulada, Puig va dir que “cal aprendre d’aquesta situació d’emergència que hem sofert i hem d’analitzar de forma seriosa, professional i tècnica quines actuacions cal prendre per evitar estos riscos. És una qüestió que cal analitzar”, ha conclòs.


The White House B&B Stalham Regne Unit - Ofertes d'hotels amb els MILLORS DESCOMPTES EN LÍNIA\nVeure tots els 14 allotjaments a Stalham.\nThe White House, Wayford Road, Wayford, Stalham and Sutton, Stalham, Regne Unit, NR12 9LH - Veure al mapa\n"Everything was beautifully presented. The host were very fri..."\nSi el que està buscant és per un hotel ben situat a Stalham, no busqui més enllà de The White House B&B. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA The White House B&B, l'excelent servei i instal.lacions superiors faran de la vostra estada una experiència inoblidable. Per a la comoditat i comfort dels seus clients, l'hotel ofereix Wi-Fi gratuït en totes les habitacions, aparcament de cotxes.\nA més, totes les habitacions ofereixen una gran varietat de comoditats com ara calefacció, despertador, ventilador, aparell de televisió LCD/pantalla de plasma, articles de tocador per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. The White House B&B és una elecció inteligents per a viatgers a Stalham, i ofereix una estada relaxant i sense molèsties.\nEls clients han de presentar un document d’identitat amb fotografia i una targeta de crèdit durant el registre d’entrada. Les peticions especials són segons disponibilitat i poden comportar suplements. Cal que informeu el The White House B&B de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.\nTots els tipus de viatgers (125) Parelles (94) Viatgers en solitari (19) Famílies amb infants petits (5) Famílies amb infants grans (2) Grups (5)


Fundació DRISSA » Participació de la Fundació Drissa en el Projecte CIMS\nParticipació de la Fundació Drissa en el Projecte CIMS\nEl projecte CIMS té per objectiu establir el pla estratègic a seguir conjuntament entre el trueta i l’IAS en els propers 3 anys. Aquest projecte ha estat promogut per la Direcció General d’IAS i ICS.\nEl passat 18 d’abril es va fer la presentació de les accions que van proposar els 8 grups de treball que van ser designats al mes de desembre passat. Cada grup estava format per personal de les 2 institucions. En un dels grups hi va participar també un membre de la Fundació Drissa, davant l’experiència adquirida i la tasca relaitzada durant aquests 13 anys en l’àmbit de la inserció sociolaboral de les persones amb trastorn mental sever\nEls grups han treballat durant 4 mesos per especialtitzacions i l’objectiu de cada grup era presentar unes accions de millora que seran incorporades en el Pla estratègic. Les temàtiques treballades han estat: Participació del ciutadà; Innovació, recerca i transferència; Pensar com a pacient (en aquesta hi participava la Fundació Drissa); Docència i formació continuada; Continuum asssitencial; Visibilitat de l’excelència; Aprenentatge en el treball en procés; Mesures de sostenibilitat.\nA nivell de la nostra entitat, considerem que ha estat una feina molt enriquidora per a tothom, ja que ens ha permés conèixer i compartir punts de vista i experiències amb altres serveis (hospitalaris, ambulatoris, salut mental, inserció laboral de malaltia mental…)


Estudiants de 1r curs: Grau en Llengua i Literatura Espanyoles - UAB Barcelona\nEstudiants de 1r cursAltres cursosDocumentacióCanvi d’estudis espanyolsCanvi d’estudis estrangers\nHoraris d'assignatures i dates d'exàmens del Grau de Llengua i Literatura Espanyoles Tens dubtes?\nSi encara no l'has vist, revisa el pas a pas per fer la matrícula de 1r curs. La matrícula de primer curs es fa de manera presencial a les aules informàtiques amb el suport del personal de la gestió acadèmica.\nLa Facultat organitza una sessió d'acollida el dia 12 de juliol de 2019, a les 10:30 hores a l'Auditori de la Facultat de Filosofia i Lletres. Abans d'anar a aquesta sessió cal passar per l'Aula P1 de la Facultat de Psicologia a les 9:30 hores a recollir la documentació de matrícula i l'assignació de dia i hora de matrícula.\nAquesta sessió està oberta a tots els alumnes amb plaça assignada en aquesta titulació, tot i que només s'assignarà dia i hora de matrícula als admesos en primera preferència.\n- Estudiants amb plaça assignada en primera preferència: el dia 15 de juliol de 2019, entre les 12:00 i les 13:00. L'hora concreta serà assignada en el moment de recollir la documentació de matrícula a l'Aula P1 de la Facultat de Psicologia, el dia 12 de juliol.\n- Estudiants que hagin renunciat a la reassignació abans del dia 16 de juliol: el dia 18 de juliol de 2019. El mateix dia 18 de juliol cal passar per l'SLIPI a les 10:00 a recollir la documentació de matrícula, i a les 10:30 per l'aula d'informàtica per tal de formalitzar la matrícula.\n- Estudiants admesos en la segona assignació de places: el dia 25 de juliol de 2018, a les 11:00. Prèviament a la matrícula, cal passar per l'SLIPI a recollir la documentació de matrícula.\n- Estudiants admesos en altres reassignacions de la preinscripció de juny, així com els admesos en la preinscripció de setembre, hauran de realitzar la matrícula segons les dates de matrícula que s'adjunten en aquest enllaç.\nAules d'Informàtica de la Facultat de Filosofia i Lletres.\nEls dies 5 i 6 de setembre hi ha previst tot un seguit d'activitats d'acollida als nous estudiants (veure al web de la Facultat la programació). La docència començarà el dia 9 de setembre.\nAquest curs 2019/20 la sol·licitud de beca es fa mitjançant la següent pàgina web del Ministeri d'Educació:\nSi abans de matricular-te tens dubtes o necessites aclarir algun aspecte acadèmic, durant el dia de matrícula el coordinador de titulació estarà disponible per ajudar-te a resoldre'ls.\nAvís sobre Beques de Matrícula, curs 2019-2020\nAvís sobre el Préstec AGAUR, curs 2019-2020\n9 de setembre de 2019.\nHoraris d'assignatures i dates d'exàmens del Grau de Llengua i Literatura Espanyoles\nGrau en Llengua i Literatura Espanyoles (Estudiants de 1r curs)


Arrenca l'Any Teresa Pàmies, amb una sabadellenca com a comissària\nArrenca l’Any Teresa Pàmies, amb la sabadellenca Montse Barderi com a comissària\nUn simposi acadèmic a l’octubre, un acte institucional, una exposició itinerant i diversos espectacles són les propostes que han transcendit per ara. Però en el terreny literari la família de l’escriptora, amb el seu fill Sergi Pàmies al capdavant han aprofitat l’avinentesa per posar ordre a l’arxiu de la seva mare i impulsar la reedició de diversos títols properament, com són Amor clandestí o Gent del meu exili.\nL’Any Teresa Pàmies és una de les efemèrides que la Generalitat ha inclòs com a commemoració de Govern d’aquest 2019. Està impulsat per la Institució de les Lletres Catalanes del Departament de Cultura i comissariat per l’escriptora i periodista sabadellenca Montse Barderi. Tot plegat, amb la col·laboració estreta de la família de Pàmies i en especial del principal ‘custodi’ del seu arxiu personal i literari, el també escriptor Sergi Pàmies.\nLa commemoració del centenari del naixement de Pàmies no té hores d’ara un programa tancat, i els seus impulsors fan una “crida” a la participació de tothom. Barderi ha destacat que la vocació del seu comissariat és ser “interlocutor” d’aquells que vulguin organitzar actes o activitats relacionats amb Teresa Pàmies.\nNo obstant això, el disseny de l’Any compta amb diverses activitats previstes. Per exemple, un acte institucional central (encara sense data ni lloc), per al qual s’ha preparat un espectacle a partir de l’obra Testament a Praga adaptada per la mateixa Barderi, que comptarà amb direcció de Jordi Bosch, també intèrpret juntament amb Emma Vilarasau.\nHi haurà també una exposició itinerant (Tot és en els llibres. Teresa Pàmies), els centres educatius disposaran de materials sobre Pàmies preparats per a l’ocasió, i arreu del territori s’organitzaran activitats. La primera, una xerrada aquest mateix dimecres a la llibreria Abacus de Barcelona. Durant l’any, a més, es realitzaran diveros espectacles basats en l’obra de l’escriptora o sobre la seva persona. Cròniques de Teresa Pàmies, de Q-ars Teatre, una conferència concert a càrrec de Big Mama Montse, o Coses de la Vida: a ritme de bolero, basat en el llibre homònim de Pàmies en són alguns exemples.\nEn el terreny de la posada al dia del llegat literari de Teresa Pàmies, la seva obra està essent i serà objecte de diverses reedicions. Quan érem refugiats (Sembra Llibres, 2017), Vacaciones aragonesas (Xordica Editorial, 2018) i Si vas a París, papà… Diari de maig del 1968 (Tigre de paper Edicions, 2018) són tres obres reeditades els darrers temps.\nDurant aquest 2019 es publicaran un seguit de noves edicions i reedicions, que han estat possibles en bona mesura per la implicació de la família de Pàmies. Són Matins de l’Aran (Tushita edicions), Gent del meu exili (Empúries, juny del 2019) –amb nou pròleg de Tomàs Pàmies, el més gran dels germans-, Memòria dels morts (Empúries, juny del 2019) i Amor clandestí (La butxaca, tardor de 2019).\nPàmies ha parlat amb satisfacció de la reedició de diverses obres, però també s’ha referit il·lusionat al simposi acadèmic que s’organitzarà a l’octubre sota el títol Simposi Teresa Pàmies, política, memòria i literatura. I és que segons ha dit, a la seva mare “li va pesar” no haver gaudit del reconeixement de l’acadèmia malgrat ser àmpliament “volguda i estimada” en el terreny popular (llibreters, editors i lectors). “Sempre tenia la sensació que se la mirava de cua d’ull, amb una certa condescendència per part de l’acadèmia”, ha manifestat.\nFoto portada: la consellera Laura Borràs, amb el director de l’ILC, Joan-Elies Adell, la comissària de l’Any Teresa Pàmies, Montse Barderi, i els familiars de l’autora Sergi, Tomàs i Liona Pàmies. Autor: ACN.


Joventuts Socialistes recollirà material escolar per pal·liar els efectes de l'increment de l'IVA\nset. 07 Joventuts Socialistes recollirà material escolar per pal·liar els efectes de l'increment de l'IVA\nJuli Dalmau ha anunciat aquesta iniciativa sota el lema "No al IVAZO escolar" per destinar-ho a les famílies que no puguin afrontar la pujada de 17 punts d'IVA que grava aquests productes.\nJoventuts Socialistes de les Illes Balears durà a terme una campanya de recollida de material escolar sota el lema "No al IVAZO escolar" per pal·liar els efectes de l'increment de l'impost destinant tot el material que s'aconsegueixi a les famílies amb més problemes econòmics per afrontar la pujada de 17 punts, del 4% al 21%, sobre aquests productes.\nJuli Dalmau, secretari general de Joventuts Socialistes de les Illes Balears, ha declarat que "l'increment de l'IVA suposa, en primer lloc, un incompliment més de les promeses estrelles del PP i, sobretot, una destralada més a les famílies que veuen com, amb les mesures del PP, cada cop tenen menys recursos".\nEl secretari general de JSIB ha criticat que, amb aquestes mesures, "Rajoy castiga als més febles, posa en entredit la universalitat de l'educació i ataca un dret fonamental de la ciutadania" i ha afegit que "l'increment de 17 punts d'IVA sobre el material escolar és un atemptat que afavoreix la segregació i que pot obrir una escletxa educativa entre aquells alumnes amb famílies que ho puguin pagar i els que no".\nJuli Dalmau també ha manifestat el seu malestar per la "deixadesa i passivitat" del president Bauzá i el conseller Bosch, a qui ha acusat de "còmplices de les destralades de Rajoy per no fer res davant els atacs que pateixen les famílies" i els ha demanat que "d'una vegada, mirin el que està passant al seu voltant, s'adonin de les dificultats que passen les famílies i deixin de prendre mesures que ofeguen, encara més, als més febles".\nEl socialista ha manifestat que "davant aquesta mesura regressiva i totalment injusta contra les famílies no podem quedar al marge i, per tant, volem implicar a la nostra organització en aquesta campanya per intentar donar un cop de mà a aquelles famílies que no poden suportar més pujades d'imposts".\nDalmau ha anunciat que aquesta campanya es posarà en marxa durant la propera setmana arreu de les illes i forma part d'una campanya nacional coordinada per Joventuts Socialistes d'Espanya.


Victòria clau del primer equip a casa contra el Mollet | FC Martinenc\nVictòria clau del primer equip a casa contra el Mollet\nInici » Futbol » Primer equip » Victòria clau del primer equip a casa contra el Mollet\nEls jugadors entrenats per Dani Andreu han assumit aquest diumenge una jornada decisiva. Amb urgència per abandonar la part baixa de la classificació, el Martinenc s’ha vist les cares amb el Mollet, tercer classificat. Els vermells han saltat al camp de joc motivats, però no han acabat de trobar-se còmodes durant minuts inicials de matx. De fet, tot el primer temps de partit ha estat força encallant, tant per a locals com per a visitants.\nEl conjunt del Guinardó pràcticament no ha generat ocasions de perill clares fins al minut 45. Només al minut 11, en una acció combinada entre Brian i Jaime, qui ha acabat centrant per a Cristóbal, que ha fet una rematada que ha marxat desviada. I també passada la mitja hora de joc, en una doble acció de perill en què Joel i Brian han xutat a porta i, novament, l’esfèric no ha anat dirigit entre els tres pals.\nEl Mollet, per la seva banda, tampoc ha estat encertat a l’hora de culminar les accions d’atac. Així i tot, Pellas ha posat a prova a Marc Priego en més d’una ocasió. Al minut 39, a més, els visitants han aconseguit marcar un gol, anul·lat per posició no reglamentària. Amb això, ha arribat el xiulet que indicava la mitja part: poc joc vistós i el marcador intacte.\nAl segon temps, el primer equip en dona un ensurt ha estat el Mollet. Quan es complien cinc minuts de la tornada al camp, Marc Priego ha agafat una rematada dels vallesans dins l’àrea petita. A partir d’aquest moment, i especialment arran dels primers canvis, el Martinenc ha estat superior. Al minut 66, un acabat d’entrar Gerard del Río ha aconseguit l’1-0. Ha estat a partir d’una centrada del capità Joel des de la banda, que el davanter ha rematat de cap, foradant la xarxa.\nI si bé és veritat que el Mollet ha tingut algunes ocasions per forçar l’empat, el Martinenc ha dominat i ha signat més d’una jugada per augmentar la diferència numèrica al marcador. Especialment en tres ocasions. La primera, a set minuts del final, en una rematada baixa de Brian que Luque ha salvat magistralment en una de les intervencions clau del partit. La segona, al minut 87, en una gran acció de Dani Suárez que ha centrat per Cristóbal, que molt intel·ligentment ha deixat passar la pilota per a Gerard del Río, que venia des de més enrere. El davanter ha estat molt a prop de fer el seu segon gol i també el segon dels vermells, però la pilota ha sortit per poc. I per últim, en un u contra d’u de Cristóbal amb el porter, ja en temps afegit.\nAixí doncs, el primer equip aconsegueix el segon +3 de la temporada, tots dos a casa. Una victòria clau per apropar-se als equips de mitja taula, sense oblidar que els de Dani Andreu gaudeixen d’un partit menys, a causa de la suspensió del matx a la Jonquera, que es disputarà finalment el 23 de desembre. Bona feina, equip!\nMARTINENC: Marc Priego, Jaime, Saro, Ahufinger, Víctor Rodríguez, Joel (c), Canelada (Gerard del Río, 66′), Santi, Martí (Dani Suárez, 66′), Cristóbal i Brian.\nMOLLET: Luque, Reche, Jota (Bilal, 80′), Jacobo (Alieu, 80′), Edgar, Pellas Uroz, Alexis, Alkaba, Pesky (c) i Jose.\nGOLS: 1-0 (67′) Gerard del Río.